वृषभ राशि वाले जातकों के लिए यह सप्ताह ख़र्चीला साबित हो सकता है। सुख-सुविधाओं एवं मनोरंजन पर अधिक व्यय होगा। इस सप्ताह आपकी सेहत कुछ कमज़ोर रह सकती है इसलिए अपनी सेहत का ख़्याल रखें। सप्ताह के मध्य में आपका मन शांत रहेगा। इस दौरान आप ख़ुश और अपने काम को लेकर संतुष्ट नज़र आएँगे। सप्ताहांत में घर का माहौल अशांत रह सकता है। इस दौरान आप ऐसे शब्दों का प्रयोग न करें जिससे घर का वातावरण शांत होने की बजाय और बिगड़ जाए। जीवनसाथी को स्वास्थ्य संबंधी परेशानी का सामना करना पड़ सकता है। वीकेंड में मानसिक तनाव आपको अपने साये में ले सकता है। तनाव को दूर करने के लिए दोस्तों के साथ मनोरंजन किया जा सकता है। इस सप्ताह आप किसी प्रॉपर्टी को ख़रीदने की सोच सकते हैं। सरकार के द्वारा आपको लाभ मिलने के योग हैं। शत्रुओं की चाल से सावधान रहें। अपनी आँखों की अच्छी तरह से देखभाल करें।